SAN FERNANDO CITY, LA UNION - Arestado iti dua a lallaki kalpasan a naaktuan dagiti otoridad nga agar-aramat ti maipagarop a maipar-parit a droga, iti maysa a balay idiay Baccuit Norte, Bauang, La Union.
Nabigbig dagiti suspek nga isuda Normal Velasco, 43, addaan ti asawa, residente ti Barangay Calumbaya ti nasao nga ili ken Alex Villanueva Jr., 40, addaan ti asawa, residente ti Barangay Baccuit Norte.
Maibasar iti report, adda nangi-report kadagiti otoridad maipapan iti masansan nga aktibidad wenno panag-pot session dagiti suspek iti nasao a balay, a kukua ti managan Helen Alcala.
Nakumpiskar dagiti otoridad iti maysa a blue pouch bag nga addaan ti maysa a heat sealed plastic sachet ti maatap a shabu ken dadduma pay a drug paraphernalia.
Maisag-sagana metten ti maidatag a kaso kontra iti dua a suspek.
ilo_Latn ilo_Latn ilo_Latn ilo_Latn ilo_Latn